આ બધું જોતાં, દ્રૌપદી અને યુધિષ્ઠિર વચ્ચે વનવાસની શરૂઆતમાં થયેલો એક સંવાદ યાદ આવે છે. કૌરવોએ પાંડવોની કરેલી હાલત જોઈને દ્રૌપદીનો જીવ કપાઈ જતો હતો. તેણે યુધિષ્ઠિરને તેના પોતાની, તેના ભાઈઓની, અને તેની પોતાની પરિસ્થિતિ વર્ણવીને, ‘कस्मान्मन्युर्न वर्धते’ – (આ જોઈને પણ) તમને (કૌરવોની) ચીડ કેમ નથી આવતી ? – આ સવાલ ફરી ફરીથી પૂછ્યો હતો; અને તે વખતે યુધિષ્ઠિરે તેને ‘ક્ષમા’ એ જવાબ આપીને ક્ષમાની મહતી અંગે સનાતન ધર્મ વગેરે વજનદાર શબ્દોમાં વ્યાખ્યાન આપ્યું હતું. ક્ષમા અંગેના તે વિચારો બરાબર હોય કે ન હોય, યુધિષ્ઠિરને હવે દુર્યોધન હાથે સપડાયા પછી ક્ષમા એ શબ્દ યાદ પણ આવ્યો નથી.